Na Facebook-grupi 'Pomoć za izbjeglice u Makedoniji', više od 7300 članova objavljuje savjete i korisne informacije za sve one koji su napustili svoj dom u zemljama Bliskog istoka te bolji život traže u zapadnim europskim zemljama. Nakon zatvaranja granica i suspenzije Schengena, članovi grupe izbjeglicama objavljuju upute kako proći kroz Hrvatsku te upozoravaju na opasnost od mina na granici sa Srbijom.

– Nakon što su zapadne zemlje suspendirale schengenski režim i zatvorile granice, jedina opcija za izbjeglice koje putuju do zapadnih zemalja jest put kroz Hrvatsku. Važno je znati da se na granici Hrvatske i Srbije još uvijek nalaze mine zaostale iz rata, napisao je na Facebooku jedan član grupe te objavio kartu na kojoj je označio minski sumnjiva područja.

Podsjetimo, u ponoć su u Mađarskoj na snagu stupili novi zakoni protiv ilegalnih imigranata. Policija će sada moći pritvoriti svakoga tko pokuša prijeći ogradu od bodljikave žice na granici sa Srbijom. Ilegalni prelazak granice kazneno je djelo, kao i oštećivanje ograde, koje je kažnjivo zatvorom ili deportacijom. Trideset sudaca spremno je za suđenje potencijalnim počiniteljima.

Na graničnom prijelazu Horgoš danas je uhićena grupa od 16 izbjeglica koja je probila ogradu i ušla u Mađarsku. Njima prijeti kazna zatvora i do tri godine prema novom zakonu o državnoj granici koji se primjenjuje od ponoći.

Facebook screenshot:

Foto: Facebook screenshot

>> Izbjeglice koje Mađarska vrati na silu, neće moći ostati ni u Srbiji